2 sz. melléklet

1. Szekálás, zaklatás, bántalmazás, sikanéria

A zaklatás kivizsgálása és megelőzése az iskolában a Minisztérium 2006.március 28-án kelt  7/2006 –R módszertani utasítása és Martina Lubyová, iskolaügyi miniszter 2018.január 18-án kelt levelének értelmében történik.

* 1. A zaklatás jellemzése

Sikanériának (iskolai zaklatásnak) minősül a tanuló(k) bármilyen viselkedése, amelynek szándéka más tanuló(k)nak a bántalmazása, szekálása, gúnyolása, veszélyeztetése, félelemben tartása. Az áldozat valamilyen okból kifolyólag (fizikailag gyönge, kirekesztett, különös jellem) védtelen.

* 1. A zaklatás megnyilvánulási formái
* Rejtett: a tanuló kirekesztése a közösségből,
* Nyílt:

-fizikai támadások: verés, rugdalás, csipkedés, kergetés,

-pszichikai: a másik ember nevetségessé tétele, durva viccek, gúnyolás, szidalmazás, zsarolás,

szemrehányások,

-tárgyak eltulajdonítása, a füzet, öltözet megrongálása.

* 1. A zaklatás jellemzői

Rejtett zaklatás jellemzői:

* a tanuló a szünetben gyakran van egyedül, nincsenek barátai,
* a szünetekben a tanító társaságát keresi,
* feleléskor szégyenlős, bizonytalan az osztály előtt,
* szorong, félénk, szomorú,
* hirtelen leromlik a tanulmányi átlaga,
* a tanszerei piszkosak, szakadtak, szét vannak dobálva,
* az öltözete piszkos, szakadt,
* a testén kék foltok, karmolások, zúzódások, sebek vannak, melyeknek okát nem tudja világosan elmondani.

Nyílt zaklatás jellemzői:

* nevetségessé tétel, lealacsonyító gúnynevek használata, megalázás, durva viccek. Zaklatásról árulkodik, ha a gyermek ezzel sebezhető.
* lenéző, lekicsinylő bírálat, megvető szemrehányások,
* parancsolgatás, melynek a gyermek engedelmeskedik,
* üldözés, döfködés, rugdalás, amit az áldozat tűr és nem ad vissza,
* verekedés különböző erejű és súlycsoportú gyerekek között, melyből az áldozat menekülni próbál,
  1. A zaklatás résztvevői
* Agresszor, elkövető: rosszak az iskolai eredményei, társaságban nem közkedvelt, társai tartanak tőle, alsóbbrendűnek érzi magát, irigykedik társai kiegyensúlyozott családi életére vagy valami másra. Domináns, könyörtelen, kegyetlen, rosszakaró, kárörvendő. Hiányzik belőle az együttérzés.
* Áldozat: különbözik társaitól, túl érett, szellemi vagy testi fogyatékkal élő, szűkszavú, csöndes, félénk, hiányzik az egészséges önbecsülése és önbizalma.

1. A zaklatás kivizsgálása

* A zaklatásra figyelmeztetni kell az osztályfőnököt és az iskola vezetőségét, amely kivizsgálja az esetet és az áldozatnak azonnali segítséget nyújt.
* Egyéni beszélgetés a szemtanúkkal, az áldozattal és az elkövetőkkel. Soha nem szabad szembesítení az áldozatot az elkövetőkkel!
* A kapott információkat titokban tartjuk.
* A beszélgetések tartalmát lejegyezzük.
* Biztosítjuk az áldozat, szükség esetén a tanú(k) védelmét, pl. biztonságos hazajutását.
* Hangsúlyozzuk, hogy az elkövető mellett bűnös az is, aki csak tanúja volt a zaklatásnak, de nem nyújtott segítséget az áldozatnak és nem jelentette az esetet senkinek.
* Az igazgató egyéni beszélgetése (az osztályfőnök és a megelőzési koordinátor jelenlétében) az áldozat szüleivel. Tájékoztatjuk a szülőket gyermekük bántalmazásáról, az iskola intézkedéseiről, az elkövető büntetéséről. Kérjük a szülők együttműködését.
* Az igazgató egyéni beszélgetése (az osztályfőnök és a megelőzési koordinátor jelenlétében) az elkövető(k) szüleivel.
* Nevelési intézkedések: osztályfőnöki figyelmeztető és megrovó, igazgatói megrovó, magaviseleti jegy rontása, a zaklatás súlyosabb formáit jelenteni a rendőrségnek.
* Szakmai segítség nyújtása az áldozatnak és az elkövető(k)nek, együttműködve a nevelési és pszichológiai tanácsadóval.

1. A zaklatás megelőzése

* Olyan iskola vagyunk, amely a zaklatást, szekálást semmilyen formájában nem tolerálja.

A hatékony megelőzés érdekében iskolánkban:

* Egészséges légkört biztosítunk tanulóink testi, szellemi, pszichikai fejlődéséhez.
* Névtelen felmérést végzünk az osztályokban a zaklatásról, szekálásról és a tanulók közötti viszonyokról, melyet a megelőzési koordinátor értékel ki és az eredményeket ismerteti a pedagógiai tanáccsal.
* A munkarenddel összhangban biztosítjuk a felügyeletet a tanítás kezdete előtt és befejezése után, a szünetekben a folyosókon, az osztályokban, az udvaron, a WC-helyiségekben.
* Bizalom dobozt helyezünk el a folyosón, melybe az észrevételeiket írhatják meg a tanulók.
* Jól látható, hozzáférhető helyen telefonszámokat helyezünk el azokra a szervekre, hivatalokra, ahol a zaklatást a gyerekek, a pedagógusok vagy a szülők jelenthetik.
* Pszichológus vezette szakelőadásokat és foglalkozásokat szervezünk a szekálás, zaklatás témakörében az önbecsülés, tényállítás, együttérzés, az összeütközések erőszak mentes kezelése, beszédkészség, együttműködés fejlesztésére, a tanulóknak és pedagógusoknak.
* Biztosítjuk a pedagógusok, a megelőzési koordinátor, a nevelési tanácsadó, a szülők képzését a zaklatás megelőzésének témakörében.
* A zaklatással kapcsolatos problémák megoldásánál szorosan együttműködünk a pszichológiai és nevelési központ szakembereivel.
* **Azonnali jelentési kötelezettséget vezetünk be a pedagógusi és nem pedagógusi alkalmazottaknak.**
* Az osztályfőnöki órákon is foglalkozunk az önismeret, önkontroll, önszabályozás, empátia fejlesztésével, ami a zaklatás megelőzését feltételezi.
* Az oktató – nevelő munkában a következő elvek szerint járunk el:
* Individualizáció – a tanulót egyéni sajátosságainak figyelembevételével, előítéletek nélkül kezeljük.
* Érzelmek kinyilvánítása – kölcsönös bizalmon és őszinteségen nyugvó légkört biztosítunk.
* Empátia – beleéljük, beleérezzük magunkat a tanuló érzelmi állapotába.
* Akceptálás – a tanulót jó és rossz tulajdonságaival együtt elfogadjuk, erősítjük benne emberi méltóságának és értékeinek tudatát.
* Nem bíráljuk a személyiségét, hanem a viselkedését, magatartását értékeljük – nem csak a jó tanulmányi eredményeit méltatjuk, hanem dicséretet adunk az iskolán kívüli tevékenységért, az osztály díszítésért, a hatékony együttműködésért.
* Diszkréció – kötelez a titoktartás, tapintatosság.
* Igyekszünk az óraközti szüneteket tartalmasabbá, az iskolai udvart pedig szebbé tenni.

1. Zaklatás büntetőjogi szempontból

Büntetőjogi szempontból felelős az a személy, aki a tett elkövetése alatt betöltötte a 14.életévét.

Az a szülő, aki elhanyagolja gyermeke nevelését (engedélyezi a csavargást, éjszakázást, aszociális viselkedést) büntetőjogilag felelősségre vonható.

Az a pedagógiai alkalmazott, aki számára ismeretes az iskolai sikanéria valamilyen konkrét esete, ugyanakkor nem tesz intézkedéseket ebben az irányban, annak a veszélynek teszi ki magát, hogy büntetőjogilag felelősségre vonhatóvá válhat. Magatartásával betöltheti a bűncselekmény tényálladékát- a bűncselekmény elhallgatása vagy testi – lelki sérülés bekövetkezte által – lévén, hogy nem teljesítette foglalkozásából, szakmájából, pozíciójából, funkciójából adódó bejelentési kötelezettségét.

Ha súlyos bántalmazás vagy bűncselekmény alapos gyanúja merül fel, az iskola igazgatója köteles haladéktalanul jelenteni ezt a tényt a megfelelő rendőri szervnek, a gyermekvédelmi gyámügyi hatóságnak és a gyermekorvosnak.

Felhasznált irodalom:

1. Dana Rosová: Stratégia riešenia šikanovania v školách, 2018 Vydavateľstvo EQUILIBRIA, s.r.o., Košice
2. Dana Rosová: Prevencia v školských zariadeniach – Príklady dobrej praxe,

2018 Vydavateľstvo EQUILIBRIA, s.r.o., Košice